La Iglesuela

eta|dekstra|250px|Situo de La Iglesuela en la provinco Toledo kaj en Hispanio
La Iglesuela (La Preĝejeto) estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La termino "La Iglesuela" (La Preĝejeto) rilatas al antikva kaj eta templo, kiu ankoraŭ ekzistis fine de la 18a jarcento, kaj kiu nomigis la domaron.

Ĝi estis konata ankaŭ laŭ la nomo "La Florida" (Florejo), pro abunda vegetaĵaro.

Loĝantoj
La loĝantoj nomiĝas Chamarilos. La censita populacio en 2011 estis de 412 loĝantoj kaj la denseco estas de 5,97 loĝ/km².

 Situo 
La Iglesuela estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 521 m; je 112 km el Toledo, provinca ĉefurbo. La areo de ties teritorio estas de 69 km². La geografiaj koordinatoj estas 40°13′59″ N 4°44′56″ Ok.

 Geografio 
La municipio troviĝas situanta «inter montaroj»Madoz, volumeno 9, paĝo 393 en la nordokcidenta limo de la provinco lime kun tiu de Ávila. Ĝi apartenas al la komarko de Sierra de San Vicente, en la valo de la rivero Tiétar, kaj limas kun la municipaj teritorioj de Casavieja norde, kaj La Adrada oriente, en la provinco de Ávila, El Real de San Vicente kaj Almendral de la Cañada sude, kaj Sartajada okcidente, en la provinco de Toledo.

«Fluas la rivero Tiétar, kiu estas la limo de la provinco de Ávila, kiu havas ponton el ŝtono je 1/2 leŭgo de la vilaĝo». La domaro troviĝas ĉe la Pado Viriato (GR-63), longa vojo kiu ligas la provincojn de Ávila kun tiu de Toledo.

Ekonomio
Agrikulturo kaj brutobredado tradicie.

Historio
Oni ne konas la daton de fondo, kvankam verŝajne jam ekzistis en la epoko de la Romia Imperio, pro restaĵoj arkeologiaj, putoj aŭ la antikva ponto. En la epoko de araboj estis vilaĝo sendependa, sed post la kristana konkero ekapartenis al Ávila. Same kiel plej vilaĝoj el la komarko de la Sierra de San Vicente, La Iglesuela apartenis al la provinco de Ávila ĝis 1833, kiam pasis al la provinco de Toledo.

Meze de la 19a jarcento la vilaĝo havis 160 domojn. Meze de la 20 jarcento la vilaĝo atingis pli da 1,300 loĝantoj, sed de tiam malpliiĝis pro elmigrado kaj maljuniĝo ĝis trioniĝo (ĉirkaŭ 400 loĝantoj).

Notoj

Vidu ankaŭ
 Municipoj de la provinco de Toledo

Kategorio:Municipoj de Toledo